Tehnikakodanikud. Energiat tootvad metallpaneelid ja nutikas õigusabiplatvorm
Energiat tootvad metallpaneelid ja nutikas õigusabiplatvorm
"Tehnikakodanikud" tutvustab maailmas ainulaadset ettevõtet Roofit Solar Energy, mis on leiutanud elektrit tootvad metallpaneelid eramajade katustele. Ettevõte turundus- ja ekspordijuht Helen Anijalg on kindel selles, et maailmas ei ole neil ühtegi sarnast lahendust tootvat ettevõtete.
Saate teises pooles räägib Erki Pisuke jagamismajandusel põhinevast õigusabiplatvormist HUGO.legal. Idufirma juhatuse liikme kirjelduse kohaselt saab äpi puhul tuua võrdlusi taksoäppidega, kuid HUGO.legal pakub klientidele takso asemel juristide teenuseid. Saatejuht on Ronald Liive
"Tehnikakodanikud" on saade, mis on suunatud igale eestlasele, kel on taskus ID-kaart, kes omab mobiiltelefoni, kasutab internetipanka ning ei löö pead norgu Google'is otsingut sooritades. Saate teemade hulka mahuvad päevakajalised infotehnoloogiaühiskonda puudutavad küsimused, probleemid ning lahendused. Kui muidu võib tehnoloogiaga seonduv tunduda võõras ning keeruline, siis "Tehnikakodanikud" seletab need samad teemad lahti väga maalähedases keeles. Saate üheks suureks osaks on ka uute Eesti ettevõtete tutvustamine, kes on meie igapäevaelu lihtsamaks tegemas. Saatejuht Ronald Liive.
12.04 12:15
15.02 12:15